493 ATT DWAR IR-RATIFIKA TA’ PATTIJIET BEJN MALTA U L-ISTATI UNITI TAL-AMERIKA FUQ L-IMBARKAZZJONI TA’ BASTIMENT I Biex jirratifika Pattijiet bejn Malta u l-Istati Uniti tal-Amerika li jipprovdu għall-imbarkar fuq bastimenti li dwarhom ikun hemm suspett ta’ proliferazzjoni fuq il-baħar ta’ armi ta’ qirda massiċċa jew ta’ traffiku illegali ta’ mediċinali narkotiċi jew ta’ sustanzi psikotropiċi. L-ATT XXIV tal-2007. L-ATT XXIV tal-2007. 1. Titolu fil-qosor. It-titolu fil-qosor ta’ dan l-Att hu l-Att dwar ir-Ratifika ta’ Pattijiet bejn Malta u l-Istati Uniti tal-Amerika fuq l-Imbarkazzjoni ta’ Bastimenti. Tifsir. 2. F’dan l-Att, kemm-il darba m’huwiex meħtieġ xort’oħra: " Pattijiet " kollettivament tfisser il-Patt dwar Armi ta’ Qirda Massiċċa u l-Patt dwar il-Mediċinali; " Patt dwar Armi ta’ Qirda Massiċċa" tfisser il-Patt bejn il-Gvern tal-Istati Uniti tal-Amerika u l-Gvern tar-Repubblika ta’ Malta dwar il-kooperazzjoni biex tiġi soppressa l-proliferazzjoni ta’ armi ta’ qirda massiċċa, is-sistemi ta’ twassil tagħhom, u affarijiet oħra relatati ma’ dan bil-baħar iffirmat f’Washington fil-15 ta’ Marzu, 2007 li kopja tat-test Ing li relattiv jidher fl-Ewwel Skeda; " Patt dwar il-Mediċinali " tfisser il-Patt bejn il-Gvern tal-Istati Uniti tal-Amerika u l-Gvern tar-Repubblika ta’ Malta dwar il-kooperazzjoni biex jiġi soppress it-traffiku illegali ta’ mediċinali narkotiċi u sustanzi psikotropiċi bil-baħar iffirmat fil-Belt Valletta fis-16 ta’ Ġunju 2004 li kopja tat-test Ingliż relattiv jidher fit-Tieni Skeda. 3. Ratifika ta’ Pattijiet. Il-Pattijiet qegħdin b’dan jiġu ratifikati u qegħda b’dan tingħata awtorità li jsir l-iskambju ta’ noti relattivi għal kull imsemmi Patt għall-finijiet tal-Artikolu 19 tal-Patt dwar Armi ta’ Qirda Massiċċa u tal-Artikolu 17 tal-Patt dwar il-Mediċinali. 4. Il-Pattijiet għandu jkollhom seħħ bħala li [i. Il-Pattijiet għandhom jibdew iseħħu bħala liġi f’Malta minn dik id-data li l-Prim Ministru jista’ jistabbilixxi b’avviż fil-Gazzetta. 5. Set għa li jsiru regolamenti. Il-Prim Ministru jista’ jagħmel regolamenti għat-twettiq tad-disposizzjonijiet ta’ dan l-Att u għall-għemil ta’ kull ħaġa li tista’ tkun meħtieġa għall-fini li jiġu sodisfatti l-obbligi li Malta għandha taħt il-Pattijiet.